እቲ ፍሉይ ሓይሊ ግን ሓላፍነት ኣይወሰደን፤ ነቲ መጥቃዕቲ ካልኦት ሓይልታት እዮም ፈጺሞምዎ እዩ ዝብል። ብዛዕባ እቲ ፈተነ ዕልዋ ኣባል መሰጋገሪ ወተሃደራዊ ቤት ምኽሪ ዝኾነ ጀኔራል ኦማን ዑመር ኣብ ቴሌቪዥን ቀሪቡ 12 ኣባላት ጸጥታን ወተሃደራትን ከምዝተኣሰሩ ገሊጹ። ኣዋሃሃዲ ናይቲ ፈተነ ዕልዋ ኣይተረኸበን ድማ ኢሉ። ምንጪ ስእሊ, Reuters መግለጺ ስእሊ, ሱዳን፡ ዑመር ኣል በሽር ብዕልዋ ካብ ዝእለ ጀሚሩ ኣብ ቅልውላው እያ ጸኒሓ ኣብ መጀመርታ ወርሒ ሓምለ፡ ወተሃደራዊ መንግስቲ ሱዳንን ሕብረት ተቓወምትን መሰጋጋሪ መንግስቲ ንምቛም ተሰማሚዖም እዮም። እቲ ስምምዕ ገና ብሕጂ ዝፍረም እኳ እንተኾነ፤ ሓደ ላዕለዋይ ቤት ምኽሪ ቆይሙ፡ ክልቲኦም ወገናት እናተባረዩ ነቲ ቤት ምኽሪ ን 3 ዓመታት ክመርሕዎ ተሰማሚዖም። ቅድሚ እዚ ስምምዕ፤ ኣብ መንጎ እቶም ወተሃደራትን ሰልፈኛታትን ተጀሚሩ ዝነበረ ልዝብ፤ ብምኽንያት ኣብ 3 ሰነ ዘጋጠመ ጅምላዊ መቕተልቲ ሰልፈኛታት ተቛሪጹ ምንባሩ ይፍለጥ። ኣብቲ ጃምላዊ መቕተልቲ እንታይ እዩ ኣጋጢሙ?
